ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት "ኣቦይ ክእሰር እንከሎ ኣይተወለድኩን ነይረ" በይሉላ ስዩም 20 መስከረም 2018 መንግስቲ ኤርትራ፡ ሰሉስ 18 መስከረም 2001 ላዕለዎት ሓለፍትን ጋዜጠኛታትን ኣብ ቀይዲ ዘእተወላን፡ ጋዜጣታት ብሕቲ ዝዓጸወላን ዕለት እያ። ካብቶም ሽዑ ዝተኣሰሩ ጋዜጠኛታት ከኣ ተጋዳላይ ሰኣላይ ስዩም ጸሃየ ይርከቦም። ስዩም ብውልቁ ዝሰርሕ ሰኣልን ጋዜጠኛን እዩ። ኣብ ብረታዊ ቃልሲ ሓያለ ዶኮመንታሪ ፊልምታት ዘዳለወን ንቅብጸት ባጽዕ (ኣብ 1990 ሰራዊት ደርጊ ንባጽዕ ብነፈርቲ ዝደብደበሉ እዋን ዝተውሃበ ስያ) ዝሰነደን ገዲም ተጋዳላይ እዩ። ስዩም ጸሃየ ክእሰር እንከሎ ጓል ክልተ ዓመትን መንፈቕን ዝነበረት ጓሉ ኣቤ ስዩም "እዛ ዕለት ኣቦይ ዝሰኣንኩላ ዕለት ብምዃና ብሓዘን እየ ዝዝክራ" ትብል። ኣቡኣ ዝተኣሰረሉ እዋን ንእሽተይ ብምንባራ "ነቦይ ውሑድ እየ ዝዝክሮ። ጓል ሰለስተ ዓመት ኣቢለ እንከለኹ ናብቲ ተአሲሩሉ ዝነበረ ቦታ ክንበጽሖ ኬይድና ነይርና፡ ንሱ ብድሕሪ ሬተ ሬተ ዝኾነ ቦታ እዩ ነይሩ፡ ኢደይ ኣሕሊፈ ሰላም ክብሎ ከኣ ይዝከረኒ" ትብል ሕጂ ምስ ንእሽተይ ሓፍታ በይሉላን ወላዲታ ሳባ ገብረመስቀልን፡ ኣብ ፈረንሳ ትቕመጥ ዘላ ኣቤ፡ ኣብ ኤርትራ ንዘሎ ጉድለት ፍትሒ ምስቲ ኣብ ፈረንሳ እትርእዮ ተነጻጽር። "ኣብ ዝነብረላ ሃገረ ፈረንሳ፡ መጥቃዕቲ ግብረ ሽበራ ተፈጺሙ ነይሩ፤ እቶም ነቲ ተግባር ዝፈጸሙ ሰባት ክሳብ ሕጂ ብሂወት ኣለዉ፡ ጉዳዮም ከኣ ብቤት ፍርዲ ይርአ'ሎ" ትብልሞ ወላዲኣ ግን ርእይቶኡ ስለዝጸሓፈ ጥራሕ ብምእሳሩ ኣዚያ ትሓዝን። ዘረባኣ ትቕጽል'ሞ "ኣቦይ ግን ኣብ ቤት ፍርዲ ኣይቀረበን፤ ሃለዋቱ የብልናን፡ ረኺብናዮን ርኢናዮን እውን ኣይንፈጥን፡ ክሳብ ሕጂ ተሰዊሩ'ዩ ዘሎ" ብምባል ተስተማስል። "ኣብ ኤርትራ ግን እቶም ዋላ ሓንቲ ዘይበደሉ'ውን እዚ ክብሪ እዚ ኣይረኽቡን" ብምባል ክኣ ንሓሳባ ተራጉድ። ኤርትራ፡ "ምሕታት'ዶ ሓጢኣት'ዩ?" ሕቶ ጉጅለ 15 እንታይ እዩ ነይሩ?
